钦定古今图书集成/历象汇编/乾象典/第070卷 > 坤舆图说 > 《云赋》周荀况
## 钦定古今图书集成/历象汇编/乾象典/第070卷 > 坤舆图说 > 《云赋》周荀况

“有物于此。居则周静致下，动则綦高以钜。圆者中规，
方者中矩。大参天地，德厚尧禹。精微乎毫毛，而充盈
乎大㝢。忽兮其极之远也，攭兮其相逐而反也，卭卭
兮天下之《咸蹇》也。德厚而不损，五采备而成文。往来
惛惫，通于大神。出入甚极，莫知其门。天下失之则灭，
得之则存。弟子不敏，此之愿陈。”君子设辞，请测意之
曰：“此夫大而不塞者与？充盈大㝢，而不窕，入郄穴而
不偪者与？行远疾速，而不可托迹者与？往来惛惫，而
不可为固塞者与？暴而杀伤，而不亿忌者与？功被天
下，而不私置者与？托地而游，㝢友风而子雨，冬日作
寒，夏日作暑。广大精神，请归之云。”